Hærvejen er flere hundrede kilometer vandre- og cykelrute, der løber på langs ned gennem Jylland. Undervejs bringer ruten dig tæt på alt, hvad hjertet begærer i den danske natur: hav, kyst, heder, skove og åbent land samt ikke mindst nogle af Danmarkshistoriens mest spændende steder.

I dag er Hærvejen en rekreativ rute for dig, der vil vandre eller cykle i historiske spor og samtidig opleve det bedste af den jyske natur. Vi har samlet alt, hvad vi mener, at du får brug for: forslag til etaper, oplevelser langs ruten samt gode kort. På vores interaktive kort finder du oplysninger om spisesteder og overnatning langs ruten.